### | | | | --- | --- | | | | | --- | | **Teknik- og Miljøudvalget** 3. marts 2016 Sagsnr. 710-2014-71032 Dok.nr. 710-2015-347185 Christian Skov | | 31.                 Tillægsbevilling vedr. arkæologiske undersøgelser, [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 24.02.15, pkt. 31 og BY, 24.03.15, pkt.40 |
| Forventet sagsgang | TM-U, ØK, BY |
| Lovgrundlag | Lokalplan nr. 319, Museumsloven |

###

**SAGENS INDHOLD**

Byrådet skal i denne sag tage stilling til supplerende
arkæologiske undersøgelser af ejendomme i lokalplan nr. 319, [adresse] i
[adresse]. De områder, der skal udgraves, fremgår af vedlagte oversigtskort.

Sagen ligger i forlængelse af Byrådets godkendelse februar
2015 af byggemodningsaftalen for lokalplanen, og i forlængelse af godkendelse
marts 2015 af anlægsbevilling til udgifter til forundersøgelser og byggemodning
på 14,68 mio. kr.

[adresse] udførte i april 2015 en arkæologisk
forundersøgelse af området med henblik på at frigive det til byggemodning. På
baggrund af forundersøgelsen har museet meddelt, at der skal foretages en
egentlig arkæologisk udgravning af ca. 15.000 m2 af
lokalplanområdet. Den anslåede udgift til ekstra undersøgelse og udgravning
udgør ca. 1,7 mio. kr.

Museumslovgivningen betyder, at boligområdet [adresse]
skal udgraves, inden salg og bebyggelse kan finde sted.

**VURDERING**

Teknik og Kultur anbefaler at iværksætte den egentlige
arkæologiske udgravning, således byggemodning af området kan finde sted.

Parterne i byggemodningsaftalen er orienteret herom og
indforstået med, at udgravningen medfører en merudgift.

**ØKONOMI**

Den arkæologiske udgravning af [adresse] medfører en
udgift på anslået 1,7 mio. kr. ekskl. moms.

Byggemodningen foretages af Favrskov Kommune, og udgifterne
skal fordeles efter fordelingsnøglen i byggemodningsaftalen. Udgiften til
udgravningen er indarbejdet i en revideret betalingsplan og følger fordelingen
i denne.

[adresse] andel af udgiften udgør ca. 600.000 kr.,
svarende til ca. 35 %. På den baggrund forventes der indtægter fra de øvrige
parter i byggemodningsaftalen på 1,1 mio. kr. til den arkæologiske udgravning.

Der er i det godkendte byggemodningsbudget kun indregnet en
udgift til den arkæologiske forundersøgelse af området. En egentlig udgravning
skal derfor finansieres ved en tillægsbevilling.

**INDSTILLING**

Direktøren for Teknik og Kultur indstiller til Byrådet:

1. At der afsættes et rådighedsbeløb på netto 600.000 kr. til arkæologisk
undersøgelse af boligområdet Præstegårdsvej, finansieret af kassen i 2016.

2. At Byrådet godkender en anlægsbevilling til udgifter vedr. arkæologisk
undersøgelse af boligområdet Præstegårdsvej på 1,7 mio. kr. og
indtægtsbevilling på 1,1 mio. kr. finansieret af det afsatte rådighedsbeløb.

**BESLUTNING**

**Bilag**

|  |  |
| --- | --- |
| Budget for ekstra arkæologisk udgravning | 710-2015-351105 |
| Godkendt budget fra Kulturstyrelsen | 710-2015-351147 |
| Oversigtskort - udpegede arealer, arkæologi | 710-2015-351171 |